Miroslav Schlesinger

PhDr. **Miroslav Schlesinger** (* 1971, Piešťany) je slovenský spisovateľ, biznis kouč, mentor, odborník v oblasti prevencie kriminality  , čestný riaditeľ a zakladateľ občianskeho združenia.
## Životopis
Narodil sa v roku 1971 v Piešťanoch. Vyštudoval na Univerzita sv. Cyrila a Metoda v Trnave a tiež Trnavskej univerzite v Bratislave. Následne sa venoval štúdiu gestaltpedagogiky, mentoringu a koučingu. Veľkú časť svojho profesionálneho, ale aj osobného života venuje psychológii, liečebnej pedagogike, diagnostike kresby, analýze rukopisu, motivácii a programom na rozvoj osobnosti. Vzdelanie získal aj pod vedením psychoterapeuta prof. Alberta Höfera, člena Európskej akadémie vied a umení. Je vyhľadávaným odborníkom v oblasti krízovej intervencie, najmä so zameraním na deti, tzv. problémovú mládež a obete trestných činov. V uvedených oblastiach vzdeláva školské podporné tímy, pedagógov, pracovníkov prevencie kriminality, sociálnych pracovníkov, pričom vzdelával aj sudcov, vyšších súdnych úradníkov a mediátorov.

Miroslav Schlesinger je tiež trénerom bojových umení a odborníkom v oblasti prevencie kriminality.  Jeho projekty boli už štyrikrát zaradené medzi najlepšie v Európskej únii (2007 Portugalsko, 2009 Švédsko, 2012 Cyprus, 2018 Rakúsko) a patria medzi 20 najúspešnejších v EÚ. Za tieto a ďalšie aktivity v oblasti sociálnej a charitatívnej, získal viacero ocenení na národnej i medzinárodnej úrovni. Pochvalne sa k jeho práci v roku 2003 vyjadril v osobnom liste aj prezident Slovenska Rudolf Schuster, v ktorom ocenil jeho aktivity v oblasti prevencie kriminality ako aj publikačnú činnosť. V roku 2024, spolu s komisárom pre deti a za podpory ZMOS, uviedol na národnej úrovni do praxe svoje nové poznatky z problematiky šikanovania a postupne pomáhal zavádzať inovatívne prístupy do práce s deťmi a mládežou v školách na národnej úrovni. 

Publikoval v rôznych odborných periodikách a je autorom viac než tridsiatich publikácií. V počiatkoch svojej literárnej tvorby sa zameriaval najmä na písanie krátkych poučných príbehov a myšlienok na zamyslenie. Neskôr vydal súkromnú zbierku básní a dve odborné publikácie zamerané na prevenciu kriminality. V úspešnom historickom románe s príznačným názvom „*Začni žiť odznova*“, prejavil svoju náklonnosť k východnej kultúre a zameraniu na oblasť motivácie. Po vydaní štyroch publikácií so zameraním na prevenciu kriminality a bezpečie pre rodiny, prišla v jeho doterajšej tvorbe významná zmena. Tou bola rozprávková kniha *Rozprávky o hľadaní dobra*. Jej najnovšie dvojdielne spracovanie malo oproti pôvodnej verzii veľkú výhodu v tom, že má rozsiahlejšie využitie. Najmä v oblastiach ako psychoterapia, liečebná pedagogika a pod. Autor v nej zúročil svoje viac než dvadsaťpäťročné skúsenosti s prácou s deťmi, mládežou i dospelými. Tieto rozprávky svojim štýlom pripomínajú svetoznámu knihu Malý princ.

Pracoval ako hovorca mesta Bánovce nad Bebravou a súčasne ako koordinátor prevencie kriminality. V tejto pozícii vytvoril spoluprácu s Kynologických záchranným zborom SR a lektorsky jeho členom zabezpečil odborné školenie. . Pôsobil ako člen Krajskej komisie pre prevenciu protispoločenskej činnosti v Trnave a Komisie pre ochranu verejného poriadku v Malackách. Spolupracoval na viacerých lokálnych, národných i medzinárodných projektoch a prednášal na Lekárskej fakulte UK v Bratislave, Katolíckej univerzite v Ružomberku, na Trnavskej univerzite v Trnave,aj na Univerzite sv. Cyrila a Metoda v Trnave Pôsobí ako konzultant pre prípady s prvkami násilia  pracoval v pozícii koordinátora na regionálnej úrovni Bratislava v krajskej Informačnej kancelárii pre obete trestných činov, ktorú zastrešuje Odbor prevencie kriminality kancelárie ministra vnútra SR (OPK KMV SR).  Pracoval ako odborný poradca komisára pre deti, aj ako hlavný štátny radca na Ministerstve spravodlivosti Slovenskej republiky 

## Ocenenia
* *Ďakovný list primátora mesta Piešťany* za aktivity v oblasti sociálnej, zdravotníckej, charitatívnej a humanitárnej uskutočnené v roku 2001, v roku 2002. ("Certifikáty a osvedčenia")
* *Cena primátora mesta Piešťany* za aktivity v oblasti sociálnej, zdravotníckej, charitatívnej a humanitárnej, v roku 2003.
* *Prvé miesto v národnej súťaži v oblasti prevencie kriminality*, ktorú organizovalo Ministerstvo vnútra SR, v roku 2007. Projekt "Poznaním k hodnotnému životu".
* *Medzinárodná súťaž Európskej únie - EUCPN* v Portugalsku - reprezentácia Slovenskej republiky s projektom "Poznaním k hodnotnému životu", ktorý prezentoval tematickú oblasť: "Prevencia kriminality s dôrazom na prevenciu domáceho násilia." Bol zaradený medzi 15 najlepších projektov realizovaných v EÚ v roku 2007.
* *Medzinárodná súťaž Európskej únie - EUCPN* vo Švédsku - reprezentácia Slovenskej republiky s projektom "Poznaním k hodnotnému životu" v tematickej oblasti: "Prevencia kriminality a viktimizácie medzi deťmi a mládežou; súčasné a budúce výzvy – škola, kybernetický svet a verbovanie do zločineckých skupín." Z zaradenie projektu medzi najlepšie projekty realizované v EÚ v roku 2009.
* *Medzinárodná súťaž Európskej únie - EUCPN* na Cypre - reprezentácia Slovenskej republiky s projektom "Poznaním k hodnotnému životu" v tematickej oblasti: "Opatrenia na miestnej úrovni ako nástroj prevencie kriminality voči krádežiam, domácemu násiliu a kriminalite mládeže." Z zaradenie projektu medzi najlepšie projekty realizované v EÚ v roku 2012.
* *Ďakovná plaketa od Mestskej polície Vysoké Tatry*, za doterajšiu spoluprácu v oblasti prevencie kriminality, v roku 2012.
* *Ďakovná plaketa primátora mesta Bánovce nad Bebravou* za osobný prínos v oblasti skvalitňovania prevencie kriminality v meste Bánovce nad Bebravou, v roku 2017.
* *Medzinárodná súťaž Európskej únie - EUCPN* v Rakúsku - reprezentácia Slovenskej republiky s projektom "Poznaním k hodnotnému životu" v tematickej oblasti: "Komunitná policajná činnosť“ – spolupráca polície s verejnosťou." Z zaradenie projektu medzi 20 najlepších projektov realizovaných v EÚ v roku 2019.

## Dielo
* *Začni už žiť* (1997), Dobrá kniha, ISBN 80-7141-171-X
* *Potrebuješ skutočnosť* (1998), Dobrá kniha, ISBN 80-7141-225-2
* *Počúvaj a konaj* (2000), Dobrá kniha, ISBN 80-7141-295-3
* *Kroky k svetlu* (2000), Dobrá kniha, ISBN 80-7141-284-8
* *Iný pohľad* (2002), Dobrá kniha, ISBN 80-7141-392-5
* *Spoznaj nástrahy, príbehy zo života* (2003), Mestská knižnica Piešťany, podtitul: *Výberová bibliografia (Drogy)*
* *Východisko z beznádeje*, Dobrá kniha, (2004), ISBN 80-7141-458-1
* *Niečo nové pre život* (2006), Dobrá kniha, ISBN 80-7141-529-4
* *Povzbudenia* (2006), Dobrá kniha, ISBN 978-80-7141-632-6
* *Človek, si jedinečný* (2009), Dobrá kniha, ISBN 978-80-7141-653-1
* *Príbehy, ktoré zmenia...* (2010), OZ-Spoločne proti kriminalite, ISBN 978-80-970609-5-4
* *Povzbudenia II* (2011), OZ-Spoločne proti kriminalite, ISBN 978-80-970951-0-9
* *Ako vyjadriť nevysloviteľné* (2012), OZ-Spoločne proti kriminalite, ISBN 978-80-970951-1-6
* *Inovatívna prax v drogovej prevencii* (2013), OZ-Spoločne proti kriminalite, ISBN 978-80-970951-2-3
* *Začni žiť odznova* (2016), OZ-Spoločne proti kriminalite, ISBN 978-80-972463-0-3
* *Rady nielen pre seniorov* (2017), Mesto Bánovce nad Bebravou, ISBN 978-80-972783-5-9 (doplnené vydanie: 2017, ISBN 978-80-972817-2-4)
* *Rady nielen pre rodičov* (2017), Mesto Bánovce nad Bebravou, ISBN 978-80-972783-6-6
* *Rozprávky o hľadaní dobra* (2018), Kníhtlač Gerthofer
* *Rady dobrého suseda* (2018), Seniorské informačné centrum (SIC)
* *Začni žiť odznova* (2020), Kníhtlač Gerthofer, ISBN 978-80-89783-22-9, ISBN 978-80-89783-23-6
* *Ranné motivácie pre ženy* (2020), Kníhtlač Gerthofer, ISBN 978-80-89783-23-6
* *Analýza dopadov na prevenciu opakovanej viktimizácie* (spoluautor) Ministerstvo spravodlivosti SR. Bratislava. (2020). 
* *Teraz dýchaj pokoj* (2021), Kníhtlač Gerthofer, ISBN 978-80-89789-29-8
* *Zvyšovanie efektívnosti a kvality justičného systému v oblasti ochrany maloletých ako obetí trestných činov a v rámci rodinných právnych sporov* (spoluautor) Ministerstvo spravodlivosti SR. (2021). 
* *Povstaň ako Fénix - Motivácia & Mentoring & Coaching* (2022), Kníhtlač Gerthofer, ISBN 978-80-89783-32-8
* *Zvyšovanie poznatkov o výhodách prevencie opakovanej viktimizácie* (spoluautor) Ministerstvo spravodlivosti SR. Bratislava. (2024). 
* *Iný pohľad na šikanovanie* (2024), Gerthofer, s.r.o. ISBN 978-80-974866-1-7
* *Z úcty k tebe* (2024), Gerthofer, s.r.o. ISBN 978-80-974866-2-4
* *Ľudské práva a slobody v školskom prostredí* (2025), Gerthofer, s.r.o. ISBN 978-80-974866-4-8
* *Hľadanie odpovedí na život* (2025), Gerthofer, s.r.o. ISBN 978-80-974866-6-2

## Referencie

## Iné projekty

## Externé odkazy
* Publikačná činnosť autora
* Profil na stránkach Piešťanského informačného centra
* Profil na stránke mediačnej kancelárie

Kategória:Slovenskí spisovatelia
Kategória:Kresťanskí spisovatelia
Kategória:Slovenskí hovorcovia
Kategória:Slovenskí tréneri
Kategória:Slovenskí kouči
Kategória:Osobnosti z Piešťan